《寄兴》
宋代·林希逸

少时攻苦已成翁，学似无功亦有功。身外事皆随顺去，人间念已扫除空。

痴儿莫指第二月，快士休誇九万风。世界虽然许空阔，等閒分付酒杯中。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。